ຄວາມຮັກ, ການໃຫ້ອະໄພ ແລະ ຄວາມສາມັກຄີທໍາ
ບົດທີ 13 ສໍາລັບສະບາໂຕທີ 26 ເດືອນກັນຍາ, 2026

“ຂໍ​ໃຫ້​ພຣະຄຸນ​ຂອງ​ອົງ​ພຣະເຢຊູ​ຄຣິດເຈົ້າ ຄວາມຮັກ​ຂອງ​ພຣະເຈົ້າ ແລະ​ຄວາມ​ສາມັກຄີທຳ​ກັບ​ພຣະວິນຍານ​ບໍຣິສຸດເຈົ້າ ຈົ່ງ​ສະຖິດ​ຢູ່​ກັບ​ພວກເຈົ້າ​ທຸກຄົນ​ເທີ້ນ.”


ຈາກຈົດໝາຍທັງໝົດ 14 ສະບັບ, ເພິ່ນໄດ້ກ່າວລົງທ້າຍທັງ 13 ສະບັບ ໃສ່ຈົດໝາຍຂອງເພິ່ນແມ່ນ: ການຂອບພຣະຄຸນພຣະເຈົ້າ, ຂໍໃຫ້ພຣະຄຸນຂອງພຣະອົງນັ້ນສະຖິດຢູ່ກັບທ່ານທັງຫລາຍ (Rom. 16:24; 1 ກຣທ 16:23; ຄລຕ 6:18; ອຟຊ 6:24; ຟລປ 4:23; ກລຊ 4:18; 1 ທສລນ 5:28; 2 ທສລນ 3:18; 1 ຕມທ 6:21; 2 ຕມທ 4:22; ຕຕ 3:15 ; ຟລມ 1:25; ຮລ 13:25).

ຢ່າງໃດກໍ່ຕາມ ໃນຈົດໝາຍສະບັບທີສອງເຖິງຊາວໂກຣິນໂທ ເພິ່ນໄດ້ຍົກເວັ້ນສິ່ງສໍາຄັນໄວ້ນັ້ນກໍ່ຄື ຄໍາເວົ້າທີ່ລົງທ້າຍຂອງເພິ່ນລວມເຖິງພຣະຄຸນ, ຄວາມຮັກ ແລະ ການສາມັກຄີທໍາທັງໝົດໃນພຣະເຈົ້າຄື: ພຣະບິດາ, ພຣະບຸດ ແລະ ພຣະວິນຍານບໍຣິສຸດ. (2 ກຣທ 13:14).

· ຄວາມຍິ່ງໃຫຍ່ຂອງພຣະເຢຊູຄຣິດ
· ຄວາມຮັກຂອງພຣະເຈົ້າ
· ການສາມັກຄີທໍາໃນພຣະວິນຍານບໍຣິສຸດ
· ພຣະອົງຈະຊົງຢູ່ທ່າມກາງພວກເຮົາທັງຫລາຍ

ຄວາມຍິ່ງໃຫຍ່ຂອງພຣະຄຣິດ
“ເພາະວ່າ ເຈົ້າ​ທັງຫລາຍ​ຮູ້ຈັກ​ພຣະຄຸນ​ຂອງ​ອົງ​ພຣະເຢຊູ​ຄຣິດເຈົ້າ​ຂອງ​ພວກເຮົາ​ແລ້ວ​ວ່າ ເຖິງ​ແມ່ນ​ວ່າ ພຣະອົງ​ຊົງ​ຮັ່ງມີ ພຣະອົງ​ກໍ​ຍັງ​ຊົງ​ຍອມ​ກາຍເປັນ​ຄົນ​ຍາກຈົນ ເພາະ​ເຫັນ​ແກ່​ເຈົ້າ​ທັງຫລາຍ ເພື່ອ​ເຈົ້າ​ທັງຫລາຍ​ຈະ​ໄດ້​ກາຍເປັນ​ຄົນ​ຮັ່ງມີ ເນື່ອງ​ຈາກ​ຄວາມ​ຍາກຈົນ​ຂອງ​ພຣະອົງ.” 2 ໂກຣິນໂທ‬ 

ອຈ ໂປໂລ ເລີ່ມຕົ້ນ ແລະ ຈົບຈົດໝາຍສະບັບທີສອງເຖິງຊາວໂກຣິນໂທ ໂດຍກ່າວເຖິງພຣະຄຸນຂອງພຣະຄຣິດ
(2 ກຣທ 1:2; 13:14). ພຣະຄຸນນີ້ປະກອບດ້ວຍຫຍັງແດ່?

· ພຣະອົງສະຫລະຄວາມສຸກໃນສະຫວັນ ແລະ ຊົງກາຍເປັນຄົນຍາກຈົນ ເພື່ອພວກເຮົາຈະໄດ້ສືບທອດຊັບສົມບັດຂອງພຣະອົງriches (2 ກຣທ 8:9)
· ພຣະອົງຊົງດໍາເນີນໄປໃນໂລກຂອງພວກເຮົາ, ເພື່ອພວກເຮົາຈະໄດ້ຮູ້ຈັກພຣະອົງ, ຮັກພຣະອົງ ແລະ ຮຽນຮູ້ຈາກພຣະອົງ (ຢຮ 15:12)
· ພຣະອົງຊົງຖ່ອມໂຕລົງ ແລະ ຊົງເຊື່ອຟັງຈົນເຖິງຄວາມຕາຍ, ເພື່ອຍົກໂທດຄວາມບາບຂອງພວກເຮົາ ແລະ ປະທານຊີວິດອັນນິຣັນດອນໃຫ້ (ຟລປ 2:8)

ແລ້ວຈະເກີດຫຍັງຂຶ້ນກັບພວກເຮົາຜູ້ທີ່ໄດ້ຮັບພຣະຄຸນຂອງພຣະອົງ?
· ພວກເຮົາໄດ້ຮັບການຊໍາລະໃຫ້ບໍຣິສຸດແລ້ວ(ໂຣມ. 3:24; ອຟຊ 1:7)
· ພວກເຮົາຊື່ນຊົມຍິນດີໃນຄວາມຫວັງ (ໂຣມ 5:2)
· ພວກເຮົາໄດ້ຮັບຣິດເດດຈາກພຣະຄຣິດ (2 ກຣທ 12:9)
· ຄວາມບາບບໍ່ສາມາດຄອບງໍາພວກເຮົາໄດ້ (ໂຣມ 6:14)
· ພວກເຮົາຈະຖືກຄອບຄອງຊີວິດໂດຍພຣະເຢຊູຜູ້ດຽວ (ໂຣມ 5:17, 21)

ຄວາມຮັກຂອງພຣະເຈົ້າ
“ຜູ້ໃດ​ທີ່​ບໍ່​ຮັກ​ກໍ​ບໍ່​ຮູ້ຈັກ​ພຣະເຈົ້າ ເພາະ​ພຣະເຈົ້າ​ຊົງ​ເປັນ​ຄວາມຮັກ.” 1 ໂຢຮັນ‬ 

ພຣະຄໍາພີໄດ້ປະກາດຢ່າງໜັກແໜ້ນວ່າພຣະເຈົ້າຊົງເປັນຄວາມຮັກ(1 ຢຮ 4:8). ພຣະອົງຊົງປະທານຄວາມຮັກນັ້ນລົງທີ່ສັບພະທຸກສິ່ງທີ່ພຣະອົງໄດ້ຊົງສ້າງຂຶ້ນ, ພວກເຮົາສາມາດເຫັນໄດ້ໃນຫົວໃຈຂອງພວກເຮົາເອງ, ໃນຄວາມສໍາພັນລະຫວ່າງພໍ່ກັບແມ່ນທີ່ມີຕໍ່ລູກ, ໃນດອກໄມ້ທີ່ສວຍງາມ ແລະ ໃນໝູ່ສັດນາໆປະການ...

ອຈ ໂປໂລ ໄດ້ສອນຊາວໂກຣິນໂທວ່າ (ແລະແນ່ນອນລວມເຖິງພວກເຮົາພ້ອມ) ທີ່ໄດ້ຖືກຄວາມຮັກສ້າງຂຶ້ນ(1 ກຣທ 8:1); ດ້ວຍວ່າບໍ່ມີສິ່ງໃດມີຄ່າ ຖ້າປາສະຈາກຄວາມຮັກແລ້ວ(1 ກຣທ 13:1-3); ແລະທຸກສິ່ງຄວນກະທໍາດ້ວຍຄວາມຮັກທີ່ມາຈາກພຣະເຈົ້າ (1 ກຣທ 16:14).

ແຕ່ບໍ່ຕ້ອງສົງໃສເລີຍວ່າ ການສະແດງອອກເຖິງຄວາມຮັກຂອງພຣະເຈົ້າທີ່ຍິ່ງໃຫຍ່ທີ່ສຸດນັ້ນ ສາມາດເຫັນໄດ້ໃນການທີ່ພຣະຄຣິດຖວາຍພຣະອົງເອງເປັນເຄື່ອງບູຊາໄຖ່ບາບຂອງພວກເຮົາ (ຢຮ 3:16).

ຕົວຢ່າງນີ້ນໍາພາພວກເຮົາໃຫ້ປະຕິບັດຕໍ່ຜູ້ອື່ນດ້ວຍຄວາມຮັກແບບດຽວກັນທີ່ພຣະອົງຊົງສະແດງໃຫ້ພວກເຮົາເຫັນ (1 ຢຮ 3:16)


ຄວາມຮັກຂອງພຣະເຈົ້າ
“ໃນ​ສຸດທ້າຍ​ນີ້ ພີ່ນ້ອງ​ທັງຫລາຍ​ເອີຍ ເຮົາ​ຂໍ​ລາ​ພວກເຈົ້າ​ກ່ອນ ຈົ່ງ​ປັບປຸງ​ໃຫ້​ຕົວ​ຈະເລີນ​ຂຶ້ນ ຈົ່ງ​ຟັງ​ຄຳ​ຮ້ອງ​ຂໍ​ຂອງເຮົາ ຈົ່ງ​ເປັນ​ນໍ້າໜຶ່ງ​ໃຈ​ດຽວກັນ ຈົ່ງ​ຢູ່​ຮ່ວມ​ກັນ​ດ້ວຍ​ຄວາມ​ສະຫງົບສຸກ ແລະ​ພຣະເຈົ້າ​ຜູ້​ຊົງ​ຮັກ ແລະ​ຊົງ​ປະທານ​ສັນຕິສຸກ ຈະ​ຊົງ​ສະຖິດ​ຢູ່​ນຳ​ເຈົ້າ​ທັງຫລາຍ.” 2 ໂກຣິນໂທ‬ 

ອຈ ໂປໂລ ສະແດງພຣະເຈົ້າໃຫ້ເຫັນໃນຫລາຍແງ່ມຸມ
· “ພຣະເຈົ້າແຫ່ງຄວາມອົດທົນ” (ໂຣມ 15:5)
· “ພຣະເຈົ້າແຫ່ງຄວາມຫວັງ” (ໂຣມ 15:13)
· “ພຣະເຈົ້າແຫ່ງສັນຕິສຸກ” (ໂຣມ 15:33)
· “ພຣະເຈົ້າຜູ້ຊົງ […] ເຕັມໄປດ້ວຍຄວາມເມດຕາ”(2ກຣທ 1:3)
· “ພຣະເຈົ້າຜູ້ຊົງປອບໂຍນ” (2 ກຣທ 1:3b)
· “ພຣະເຈົ້າແຫ່ງຄວາມຮັກ” (2 ກຣທ 13:11)

ພຣະເຈົ້າບໍ່ພຽງແຕ່ຊົງມີຄຸນລັກສະນະເຫລົ່ານີ້ທັງໝົດ, ແຕ່ພຣະອົງຍັງຊົງເປັນແຫລ່ງກໍາເນີດທີ່ນໍາມາເຊິ່ງຄຸນລັກສະນະເຫລົ່ານີ້ທັງໝົດແກ່ພວກເຮົາ

ດັ່ງທີ່ພວກເຮົາໄດ້ເຫັນແລ້ວ ພຣະເຈົ້າຊົງເປັນຄວາມຮັກ ແຕ່ພຣະອົງຍັງຊົງເປັນພຣະເຈົ້າແຫ່ງຄວາມຮັກ

· ພຣະບິດາໄດ້ປະທານຄວາມຮັກໃຫ້ແກ່ພວກເຮົາ
(1 ຢຮ 3:1)

· ພຣະຄຣິດຊົງເຕີມເຕັມພວກເຮົາດ້ວຍຄວາມຮັກຂອງພຣະອົງຢ່າງເຕັມປ່ຽມ
(ອຟຊ 3:19)
· ພຣະວິນຍານບໍຣິສຸດປະທານຄວາມຮັກຂອງພຣະອົງລົງມາເໜືອພວກເຮົາ(ໂຣມ 5:5)

ຄວາມສາມັກຄີທໍາໃນພຣະວິນຍານບໍຣິສຸດ
“ຂໍ​ໃຫ້​ພຣະຄຸນ​ຂອງ​ອົງ​ພຣະເຢຊູ​ຄຣິດເຈົ້າ ຄວາມຮັກ​ຂອງ​ພຣະເຈົ້າ ແລະ​ຄວາມ​ສາມັກຄີທຳ​ກັບ​ພຣະວິນຍານ​ບໍຣິສຸດເຈົ້າ ຈົ່ງ​ສະຖິດ​ຢູ່​ກັບ​ພວກເຈົ້າ​ທຸກຄົນ​ເທີ້ນ.” 2 ໂກຣິນໂທ‬ 

ອຈ ໂປໂລ ປາດຖະໜາໃຫ້ສິ່ງເຫລົ່ານີ້ຢູ່ກັບພວກເຮົາ: ລັກສະນະຂອງພຣະອົງ (ພຣະຄຣິດ); ຄວາມຮັກຂອງພຣະອົງ (ພຣະເຈົ້າ); ແລະການສາມັກຄີທໍາ ທີ່ມາຈາກພຣະເຈົ້າ? (2 ກຣທ 13:14).                                ເພື່ອຄວາມສອດຄ້ອງກັນ ອຈ ໂປໂລກໍາລັງເວົ້າເຖິງພຣະລັກສະນະຂອງ (ພຣະວິນຍານບໍຣິສຸດ)

ໃນຈົດໝາຍເຖິງຊາວໂກຣິນໂທ ອຈ ໂປໂລອ້າງເຖິງພຣະວິນຍານບໍຣິສຸດຫລາຍກວ່າ 40 ຄັ້ງ, ເພິ່ນໄດ້ກ່າວເຖິງພຣະອົງໃນລັກສະນະສ່ວນບຸກຄົນ ບໍ່ແມ່ນເປັນຣິດເດດພະລັງທີ່ພະເຈົ້າສົ່ງອອກ

· ພຣະອົງຊົງຕຽມຜູ້ຄົນໃຫ້ພ້ອມສໍາລັບພັນທະກິດ (1 ກຣທ 2:4)
· ພຣະອົງຊົງເປີດເຜີຍສິ່ງທີ່ເລິກເຊິ່ງຂອງພຣະອົງແກ່ພວກເຮົາ   (1 ກຣທ 2:10)
· ພຣະອົງຊົງສອນພວກເຮົາ (1 ກຣທ 2:13)
· ພຣະອົງຊົງສະຖິດຢູ່ທ່າມກາງພວກເຮົາ (1 ກຣທ 3:16)
· ພຣະອົງຊົງຮ່ວມມືກັບພຣະຄຣິດເພື່ອຄວາມຊອບທໍາ ຂອງພວກເຮົາ (1 ກຣທ 6:11)
· ພຣະອົງປະທານພຣະວິນຍານບໍຣິສຸດ (1 ກຣທ 12:7-11)
· ພຣະອົງປະທັບຕາເພື່ອຄວາມລອດໃຫ້ພວກເຮົາ (2 ກຣທ 1:22)
· ຊົງປະທັບພຣະບັນຍັດໄວ້ໃນໃຈຂອງພວກເຮົາ (2 ກຣທ 3:3)
· ຊົງປະທານຊີວິດໃໝ່ໃນພຣະຄຣິດໃຫ້ແກ່ພວກເຮົາ (2 ກຣທ 3:6)
· ພຣະອົງຊົງປະທານອິດສະຫລະພາບຈາກຄວາມບາບໃຫ້ແກ່ພວກເຮົາ (2 ກຣທ 3:17)

ຈະຢູ່ທ່າມກາງພວກເຮົາທັງຫລາຍ
“ຄື​ຜູ້​ທີ່​ພຣະເຈົ້າ ພຣະບິດາເຈົ້າ​ໄດ້​ຊົງ​ເລືອກ​ໄວ້​ແລ້ວ ຕາມ​ທີ່​ພຣະອົງ​ໄດ້​ຊົງ​ຮູ້​ລ່ວງໜ້າ​ໄວ້​ກ່ອນ ເພື່ອ​ພຣະວິນຍານ​ຈະ​ຊົງ​ຊຳລະ​ໃຫ້​ບໍຣິສຸດ ຈະ​ໃຫ້​ນົບ​ນ້ອມ​ເຊື່ອຟັງ​ພຣະເຢຊູ​ຄຣິດເຈົ້າ ແລະ​ຈະ​ໃຫ້​ຮັບ​ການ​ຊຳລະ​ດ້ວຍ​ພຣະ​ໂລຫິດ​ຂອງ​ພຣະອົງ. ຂໍ​ພຣະຄຸນ ແລະ​ສັນຕິສຸກ​ຈົ່ງ​ບັງເກີດ​ທະວີຄູນ​ແກ່​ເຈົ້າ​ທັງຫລາຍ​ເທີ້ນ.”


ເຖິງວ່າພວກເຮົາຈະຄຸ້ນເຄີຍກັບການກ່າວເຖິງພຣະເຈົ້າສາມພຣະພາກ ຕາມລໍາດັບ “ພຣະບິດາ, ພຣະເຢຊູ, ພຣະວິນຍານບໍຣິສຸດ” (ມທ 28:19), ແຕ່ ອຈ ໂປໂລກ່າວວ່າ“ພຣະເຢຊູ, ພຣະບິດາ, ພຣະວິນຍານບໍຣິສຸດ” (2 ກຣທ 13:14), ແລະ ທ່ານ ເປໂຕກ່າວວ່າ “ພຣະບິດາ, ພຣະວິນຍານບໍຣິສຸດ, ພຣະເຢຊູ” (1 ປຕ 1:2).

ບໍ່ມີລໍາດັບຊັ້ນລະຫວ່າງທັງສາມພຣະພາກ; ແຕ່ລະພຣະອົງມີບົດບາດທີ່ແຕກຕ່າງກັນໃນແຜນການແຫ່ງຄວາມລອດ, ແຕ່ທັງສາມພຣະອົງນັ້ນມີລັກສະນະນິໄສ ແລະພຣະປະສົງອັນດຽວກັນ.

· ພຣະຄຸນ
· ຈາກພຣະບິດາ (1 ກຣທ 1:3)
· ຈາກພຣະບຸດ (1 ກຣທ 1:3)
· ຈາກພຣະວິນຍານບໍຣິສຸດ (ຮຣ 10:29 )
· ຄວາມຮັກ
· ຈາກພຣະບິດາ (1 ຢຮ 2:15)
· ຈາກພຣະບຸດ (ໂຣມ 8:35)
· ຈາກພຣະວິນຍານບໍຣິສຸດ (ໂຣມ 15:30)
· ຄວາມສາມັກຄີທໍາ
· ຈາກພຣະບິດາ (1 ຢຮ 1:3)
· ຈາກພຣະບຸດ(1 ຢຮ 1:3)
· ຈາກພຣະວິນຍານບໍຣິສຸດ (ຟລປ 2:1)

ດັ່ງນັ້ນ ອຈ ໂປໂລຈຶ່ງຈົບຈົດໝາຍຂອງເພິ່ນ ດ້ວຍຄວາມປາດຖະໜາໃຫ້ພຣະຄຸນ, ຄວາມຮັກ, ແລະ ຄວາມສາມັກຄີທໍາຂອງພຣະເຈົ້າທັງໝົດຢູ່ກັບພວກເຮົາ (2 ກຣທ 13:14)

EGW (Evangelism, p. 615)
“ພວກເຮົາບໍ່ສາມາດພັນລະນາເຖິງພຣະບິດາໄດ້ດ້ວຍສິ່ງຂອງເທິງແຜ່ນດິນໂລກ. ພຣະບິດາຄືຄວາມບໍລິບູນທັງໝົດຂອງສະພາບພຣະເຈົ້າ ແລະ ບໍ່ສາມາດເບິ່ງເຫັນໄດ້ດ້ວຍສາຍຕາຂອງມະນຸດ.
ພຣະບຸດຄືຄວາມບໍລິບູນທັງໝົດຂອງສະພາບພຣະເຈົ້າທີ່ໄດ້ປະກົດອອກມາ. […]
ພຣະຜູ້ຊ່ວຍເລົ້າໂລມໃຈທີ່ພຣະຄຣິດຊົງສັນຍາວ່າຈະສົ່ງພຣະອົງມາຫຼັງຈາກທີ່ພຣະອົງໄດ້ຊົງສະເດັດຂຶ້ນສູ່ສະຫວັນ ນັ້ນຄືພຣະວິຍານໃນຄວາມບໍລິບູນທັງໝົດຂອງສະພາບພຣະເຈົ້າ, ເຮັດໃຫ້ລິດທານຸພາບແຫ່ງພຣະຄຸນຂອງພຣະເຈົ້າປະກົດອອກມາແກ່ທຸກຄົນທີ່ຮັບ ແລະ ເຊື່ອໃນພຣະຄຣິດໃນຖານະພຣະຜູ້ຊ່ວຍໃຫ້ລອດສ່ວນຕົວ. ຢ່າງມີສາມ ພຣະອົງ ທີ່ມີຊີວິດຢູ່ຂອງຕຣີເອກະພາບແຫ່ງສະຫວັນ; ໃນພຣະນາມຂອງລິດທານຸພາບອັນຍິ່ງໃຫຍ່ທັງສາມນີ້ --ພຣະບິດາ, ພຣະບຸດ, ແລະ ພຣະວິຍານບໍຣິສຸດ-- ຜູ້ທີ່ຮັບພຣະຄຣິດດ້ວຍຄວາມເຊື່ອທີ່ມີຊີວິດຈະໄດ້ຮັບການບັບຕິດສະມາ, ແລະ ລິດທານຸພາບເຫຼົ່ານີ້ຈະຮ່ວມມືກັບບັນດາຜູ້ເຊື່ອຟັງແຫ່ງສະຫວັນໃນຄວາມພະຍາຍາມຂອງພວກເຂົາທີ່ຈະດຳເນີນຊີວິດໃໝ່ໃນພຣະຄຣິດ.”

